Euroopa Kohtu (viies koda koda) 3. juuli 2025. aasta otsus – Euroopa Parlament versus TC
(kohtuasi C-529/23 P)1
(Apellatsioonkaebus – Institutsiooniline õigus – Euroopa Parlament – Euroopa Parlamendi liikmete kulude hüvitamise ja toetuste maksmise eeskiri – Parlamendiliikme assistendi hüvitis – Alusetult makstud summade tagasinõudmine – Euroopa Liidu põhiõiguste harta artikli 41 lõige 2 – Õigus olla ära kuulatud – Õigus tutvuda toimikuga – Määrus (EL) 2018/1725 – Füüsiliste isikute kaitse isikuandmete töötlemisel Euroopa Liidu institutsioonides, organites ja asutustes ning isikuandmete vaba liikumine – Artikkel 9 – Isikuandmete edastamine liidus asuvale vastuvõtjale, kes ei ole liidu institutsioon ega organ – Euroopa Liidu ametnike personalieeskirjade artikkel 26)
Kohtumenetluse keel: leedu
Pooled
Apellant: Euroopa Parlament (esindajad: M. Ecker, N. Görlitz, J. C. Puffer ja S. Toliušis)
Teine menetlusosaline: TC (esindaja: advokatė D. Aukštuolytė-Kapp)
Resolutsioon
Tühistada 7. juuni 2023. aasta kohtuotsuse TC vs. parlament (T-309/21, EU:T:2023:315) resolutsiooni punktid 2 ja 3.
Lükata tagasi Euroopa Liidu Üldkohtule esitatud hagi esimene ja teine väide.
Saata kohtuasi hagi kolmanda kuni viienda väite kohta otsuse tegemiseks tagasi Euroopa Liidu Üldkohtusse.
Otsustada kohtukulude kandmine edaspidi.
____________
1 ELT C, C/2023/17.